O prochecto se fizo conoixer en o BOE en l'anyo 2002, como conseqüencia de que l'anterior prochecto d'entibo en Chanovas obtenise una Declaración d'Impacto Ambiental negativa, por o que, legalment, no se podeba construir. En mayo d'ixa mesma anyada se fundó en Chabierre d'o Elsón, una d'as poblacions que heban de veyer-se afectadas, l'Asociación Río Susía, que d'entre os suyos obchectivos contempla fer una oposición activa contra qualsiquier prochecto d'entibo mas en a redolada.